Bekendes deel hul moet-hê-produkte vir die koue winter
JY LEES NOU Bekendes deel hul moet-hê-produkte vir die koue winter
In die wintermaande het ons lyf en gesig ekstra vertroeteling nodig. Vyf van ons gunsteling-voorbladgesigte deel die skoonheidsprodukte waarsonder hulle nie die koue maande sal oorleef nie.
"Skoonheid begin mos maar by jou vel en met dié dat die lug droër in die winter is, verloor jou vel vinniger vog. Daarom dink ek die belangrikste is 'n goeie bevogtiger. As jy nie gelukkig is met jou vel nie, voel jy mos ongelukkig oor alles! My gunsteling-bevogtiger is Dermalogica se Skin Smoothing Cream (R790 vir 100 ml). Die room is ryk maar nie olierig nie. En omdat dit 'n dag- én nagroom is, spaar jy geld ook!"
*Amalia drink ook baie water en eet broccoli, veral voor 'n groot geleentheid. Sy glo dit laat haar vel gloei.
"Ek het van kleintyd af hierdie ding – moenie vra hoekom nie – waar ek my doodgril as ek aan room vat! Dit is natuurlik 'n groot probleem wanneer my lyf so droog word in die winter. Daarom verkies ek om olie wat wateroplosbaar is by my badwater te gooi. Dit laat my vel ongelooflik voel. En BioNike se Lip Restructuring Biogel (R65 vir die buisie) help net so baie in die winter vir my droë lippe."